The'd Johanns

Den Théid ("The'd" oder Theo) Johanns, gebuer den 10. Juni 1955 zu Esch-Uelzecht, ass e lëtzebuergesche Graphiker, Moler a Galerist.

Den The'd Johanns (hie schreift säin Numm an der Welter-Engelmann-Schreifweis), ass en Autodidakt. Hie schafft mat verschiddensten Techniken a Medien (Molerei, Skulptur, Fotografie, Zesummestellungen,...)

Hien thematiséiert gär d'Géigesätz wéi Kierper a Geescht, Wëssenschaft a Relioun, Mënsch a Maschinn, Individuum a Kollektivitéit, Eenzegaartegkeet a Multiplizitéit, asw., dacks mat engem Schotz Provokatioun oder Ironie.

Hien hat eng ganz Rëtsch vun Ausstellungen zu Lëtzebuerg an am noen Ausland, mä och zu Nice, Aix-en-Provence, Paräis, Athen,Washington D.C., New York a San Francisco.

2001 huet hien zu Betebuerg, zesumme mam Jean-Pierre Seil, d'Konschtgalerie B/C2 opgemaach. 2016 huet hie mam Sergio Sardelli, Jeff Keiser an Daisy Wagner d'Kollektiv Cueva gegrënnt.Anne Julie Heintz: "Ein Escher Unikum." wort.lu, 19.10.2018.NO ART ON AIR - Spezial: Expo Bâtiment IV, op RTL Tëlee, gekuckt de 7. Dezember 2020

Vun 2011 bis 2014 war hie Gemengeconseiller fir déi Lénk am Escher Gemengerot

Auszeechnungen
 2004: Prix Pierre-Werner.
 Escher Kulturpräis

Documentaire
 The'd Johanns Documentaire vum Christophe Wagner fir d'Serie Portraits d'Artistes (2003).

 Kuckt och 
 Lëscht vu lëtzebuergesche Konschtschafenden
 Um Spaweck 
 Den The'd Johanns op der Websäit vum Cercle artistique de Luxembourg 
 Cueva Exposition 2020 @ B4 Esch-sur-Alzette, op Vimeo

Kategorie:Gebuer 1955
Kategorie:Lëtzebuergesch Moler
Kategorie:Lëtzebuergesch Lokalpolitiker
Kategorie:Galeristen